नई दिल्ली: अलीगढ़ मुस्लिम विश्विद्यालय के जवाहर लाल नेहरू मेडिकल कॉलेज के डॉक्टर्स की एक टीम ने अपने एक ख़ास ऑपरेशन की वज़ह से गिनीज़ बुक ऑफ़ वर्ल्ड रिकॉर्ड में जगह बनाई है. डॉक्टर्स की इस टीम ने 244 दिन की एक बच्ची का बहुत ही नाज़ुक़ किस्म का ऑपरेशन किया. इस ऑपरेशन का नाम है लेप्रोस्कोपिक चोलेसिस्टेक्टॉमी सर्जरी है. इस ऑपरेशन से पहले ये रिकॉर्ड 271 दिन की उम्र के बच्चे के ऑपरेशन को लेकर था. जवाहर लाल नेहरू मेडिकल कॉलेज में बालरोग सर्जरी विभाग के अध्यक्ष डॉ. रिज़वान अहमद खान के नेतृत्व में ये सर्जरी की गई.